William Louis Abbott

William Louis Abbott (23a Februaro 1860 – 2a Aprilo 1936) estis usona kuracisto, esploristo, ornitologo kaj naturalisto. Li elstaras pro siaj mirindaj kolektoj de biologiaj specimenoj kaj etnologiaj objektoj el la tuta mondo, ĉefe el la Malajzia Insularo, same kiel pro sia financa elteno al la kolektaj ekspedicioj de la Usona Nacia Muzeo.

Abbot naskiĝis en Filadelfio, Pensilvanio. Li akiris beletran bakalaŭron ĉe la Universitato de Pensilvanio en 1881 antaŭ studi medicinon tie, gradiĝante en 1884 kaj sekve farante postgradajn studojn en Anglio, akirante licencion el la Royal College of Physicians (kuracistoj) kaj el la Royal College of Surgeons of England (kirurgoj). En 1886 li ricevis gravan heredon, kaj ĉesis la formalan praktikon de la medicino, kaj dediĉis sin al esplorado kaj kolektado.Boruchoff, Judith. (1986). Register to the William Louis Abbott Collection. National Anthropological Archives, Smithsonian Institution: Washington. 

 Esplorado kaj kolektaj ekspedicioj 
Veturoj por esplorado kaj kolektado faritaj de Abbott estis la jenaj:
 1880 – Birdokolektado en Iovao kaj Norda Dakoto
 1883 – Birdokolektado en Kubo kaj Domingo
 1887-89 – Taveta regiono, ĉe Monto Kilimanĝaro, en Kenjo, Orienta Afriko
 1890 – Zanzibaro, Sejŝeloj kaj Madagaskaro
 1891 – Barato: Baltistano, Karaĉi, Kaŝmiro kaj Srinagaro
 1892 – Kaŝmiro, Baltistano, Adeno, Sejŝeloj kaj la Aldabra Insularo
 1893 – Sejŝeloj, Kaŝmiro, Srinagaro, Ladako, Ŝinĝango kaj orienta Turkestano
 1894 – Krom veturado en orienta Turkestano, Barato kaj Srilanko, li iris al Madagaskaro por enlistiĝi en la indiĝena armeo "Hova" kontraŭ la dua franca okupo de la insulo, ĝis loka suspekto kontraŭ fremduloj devigis lin rezigni
 1895 – Madagaskaro kaj Kaŝmiro
 1896 – Malajzia Duoninsulo inklude Perak, Penang kaj Trang, kun vizito al Kantono
 1897 – Trang, Penang kaj Barato
 1898 – Krom esti volontulo por la Hispana-usona milito kaj servi en Kubo, kie li estis vundita, li veturis al Singapuro kaj Ĉinio, kaj faris viziton al TibetoAluka: Dr William Louis Abbott
 1899 - Abbott konstruis la skunon “Terrapin” kaj, uzante Singapuron kiel bazo por la venontaj dek jaroj, li veturis etende tra la insuloj de Sudorienta Azio kaj la Malajzia Insularo, ofte akompanata de Cecil Boden Kloss. Li vizitis la Mergujojn, la Natunan, la Andamanan kaj Nikobaran Insularojn, Birmon, Malajzion, Sumatron, Borneon, Niason, la Mentavajajn Insulojn, Engganon, la Riauojn kaj multajn insulojn de la Sudĉina kaj de la Java Marojn.
 1909, - La komenco de parta blindeco, kaŭzata de spiroĥetozo, devigis lin vendi la “Terrapin” kaj dumlonge prokrasti sian kolektadon en la tropikoj. Post traktado en Germanio, el 1910 al 1915, li veturis al Kaŝmiro, farante mallongan kolektan viziton al Molukoj kaj Sulaveso kun sia fratino en 1914.
 1916 – Dominika Respubliko
 1917-18 – Haitio, kie li suferis preskaŭ mortigan atakon de disenterio
 1919-23 – Hispaniolo

 Postkariero 
En 1923, Abbott retiriĝis el aktiva kampoverko sed pluhavigis financon al kelkaj okazoj por la Usona Nacia Muzeo por aliaj kolektaj ekspedicioj.

Li mortiĝis ĉe sia farmo ĉe rivero Elk en Marilando pro kormalsano post longa malsano, lasante siajn librojn, paperojn kaj 20% el sia bieno al la Smithsonian Institution. Je la epoko de sia morto li estis la plej granda unuopula kontribuanto al la kolektoj de la muzeo.Taylor, Paul Michael. (1985). The Indonesian collections of William Louis Abbott (1860-1936):invitation to a research resource at the Smithsonian Institution. Museum Anthropology 9(2):5-14. La nomo de Abbott estas rememorata en la nomoj de nombraj animalaj taksonoj, kiaj tiuj de la Abota krestolacerto (Gonocephalus abbotti), Abota geko (Phelsuma abbotti), Abota naivulo (Papasula abbotti), Abota sturno (Cinnyricinclus femoralis), Abota koraceno (Coracina abbotti), Sovimanga nektarinio (Cinnyris sovimanga abbotti) kaj la Abota cefalofo (Cephalophus spadix). Planto nome kiel li estas la Cyathea abbottii, arbo-filiko indiĝena de Hispaniolo.

 Referencoj 

 Eksteraj ligiloj 
 William Louis Abbott Field Book, 1920-1923 el Smithsonian Institution Archives

Kategorio:Usonaj ornitologoj
Kategorio:Usonaj natursciencistoj
Kategorio:Usonaj esploristoj
Kategorio:Usonaj filantropoj
Kategorio:Universitato de Pensilvanio
Kategorio:Smithsonian Institution